Universitatea Cluj a învins-o pe FC Botoşani la scor de forfait, 3-0, vineri seara, pe Cluj Arena, într-un meci din prima etapă a fazei play-out a Superligii de fotbal, potrivit Agerpres.
Dan Nistor (15 - penalty) a deschis scorul, după un fault comis de Victor Dican, jucător format de ''U'', asupra lui Lucas Masoero. Croatul Ante Roguljic a marcat primele sale goluri pentru ''U'' (76, 90+7), din pasele lui Nistor, respectiv Kevin Doukoure.
FC Botoşani a avut o ocazie mare în min. 88, dar portarul lituanian Edvinas Gertmonas, la meciul său de debut în Superligă, a respins mingea reluată din cinci metri de Daiel Celea.
''U'' Cluj e neînvinsă de şapte meciuri, în are are trei victorii şi patru egaluri.
FC Botoşani a ajuns la şapte meciuri consecutive fără victorie, trei egaluri şi patru eşecuri.
În sezonul regulat, ''U'' s-a impus în ambele partide, cu 3-0 în deplasare şi 1-0 acasă.
FC Universitatea Cluj - AFC Botoşani 3-0 (1-0), Cluj Arena - Cluj-Napoca
Au marcat: Dan Nistor (15 - penalty), Ante Roguljic (76, 90+7).
Arbitru: Andrei Moroiţă (Ploieşti); arbitri asistenţi: Ionel Valentin Dumitru (Gherghiţa/Prahova), Stelian Slabu (Braşov); al patrulea oficial: Cristian Moldoveanu (Sfântu Gheorghe)
Arbitru video: Bogdan Dumitrache (Bucureşti); arbitru asistent video: Ferencz